ai4bharat/Pralekha huggingface dataset:
குடியரசுத் துணைத் தலைவர் செயலகம்
வலிமையான இந்தியா மட்டுமல்ல, பசுமையான இந்தியாவும் நமக்குத் தேவை: குடியரசு துணைத் தலைவர்
வளர்ச்சியும், சுற்றுப்புறச் சூழல் பாதுகாப்பும் ஒன்றோடொன்று கைகோர்த்திருக்க வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று கூறினார். இந்திய தொழில் கூட்டமைப்பின் பசுமை கட்டிடங்கள் மாநாடு 2020-ஐ மெய்நிகர் முறையில் துவக்கி வைத்து பேசிய அவர் இவ்வாறு கூறினார்.
அனைத்துப் புதிய கட்டிடங்களும் சுற்றுப்புறச் சூழலுக்கு உகந்த வகையில் கட்டப்படுவதை கட்டாயமாக்குவதை பரிசீலிப்பதற்கான நேரம் வந்து விட்டதென அவர் கூறினார். வலிமையான இந்தியா மட்டுமல்ல, பசுமையான இந்தியாவும் நமக்குத் தேவை என்று அவர் வலியுறுத்தினார்.
வரி சலுகைகள் மற்றும் இதர நடவடிக்கைகளின் மூலம் பசுமைக் கட்டிடங்களை ஊக்குவிக்குமாறு அரசுகள், நிதி ஆணையங்கள் மற்றும் உள்ளாட்சி அமைப்புகளை அவர் கேட்டுக் கொண்டார்.
புதிய கட்டிடங்கள் மட்டுமல்ல, பழைய கட்டிடங்களும் சுற்றுப்புறச் சூழலுக்கு உகந்த வகையில் மாற்றியமைக்கப்பட வேண்டும் என்றும் மின்சார சிக்கனமும், தண்ணீர் சேமிப்பும் ஊக்கப்படுத்தப்பட வேண்டும் என்றும் குடியரசு துணைத் தலைவர் கூறினார்.
பசுமைக் கட்டிடங்கள் குறித்து மக்களிடையே விழிப்புணர்வு ஏற்படுத்தப்பட வேண்டும் என்று கூறிய திரு நாயுடு, பருவநிலை மாற்றம் என்பது உறுதியாக நடைபெற்றுக் கொண்டிருக்கிறது, அதை எதிர்கொள்வதற்கான நடவடிக்கைகள் தேவை என்றும் கூறினார்.
உள்ளூரில் தயாரிக்கப்பட்ட, சுற்றுப்புறச் சூழலுக்கு உகந்தப் பொருட்களை கட்டிடங்களின் கட்டுமானத்தில் பயன்படுத்த வேண்டும் என்று குடியரசு துணைத் தலைவர் வலியுறுத்தினார். பசுமையான, சுகாதாரமான, வளமான இந்தியாவை கட்டமைக்க அரசுகளுடன் கட்டுமானத் துறை இணைந்து பணிபுரிய வேண்டும் என்று அவர் கேட்டுக் கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668342
நித்தி ஆயோக்
மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கத்திற்கு அமைச்சரவை ஒப்புதல் வழங்கியுள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவையில் கீழ்வரும் முடிவுகளுக்கு ஒப்புதல் அளிக்கப்பட்டது.
i. தூய்மையான, ஒன்றோடு ஒன்று தொடர்புடைய, பகிர்ந்து கொள்ளும் வகையிலான, நீடிக்கவல்ல, முழுமையான போக்குவரத்து முன்முயற்சிக்கு மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கத்தைத் தொடங்குதல்
ii. 2024 வரை ஐந்தாண்டுகளுக்கு செயல்படுத்தக் கூடிய பல கட்ட உற்பத்தித் திட்டம் இந்தியாவில் பெருமளவிலான, ஏற்றுமதிக்கு உகந்த ஒருங்கிணைந்த பேட்டரிகள் மற்றும் செல்கள் தயாரிப்புக்கான மாபெரும் திட்டங்களுக்கு உதவி செய்தல்
iii. 2024 வரை ஐந்தாண்டுகளுக்கு பொருந்தும் வகையில் முழுவதும் மின்சாரத்தில் இயங்கும் வாகனங்களை உள்நாட்டிலேயே உற்பத்தி செய்வதற்கான பல கட்ட உற்பத்தித் திட்டம்
பல கட்ட உற்பத்தி திட்டங்கள் இரண்டையும் மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கம் இறுதி செய்யும்.
பின்னணி:
2018 செப்டம்பரில் நடைபெற்ற உலகப் போக்குவரத்து உச்சி மாநாட்டின் போது இந்தியாவின் எதிர்கால போக்குவரத்து பொதுவான, ஒன்றோடொன்று இணைக்கக் கூடிய, வசதியான, நெரிசல் இல்லாத, சார்ஜ் செய்யப்பட்ட, தூய்மையான, அதிநவீனமான 7 அம்சங்களைக் கொண்டதாக இருக்கும் என்று பிரதமர் தெரிவித்திருந்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.07 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 10,870 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,081 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,05,410 என அதிகரித்துள்ளது.
கடந்த 24 மணி நேரத்தில் 1,088 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.25 சதவீதம் ஆகும்
வாராந்திர பாதிப்பு விகிதம் 0.24 சதவீதம் ஆகும்
இதுவரை மொத்தம் 79.49 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,29,323 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=181619
நித்தி ஆயோக்
அடல் புதிய கண்டுபிடிப்பு இயக்கம், நித்தி ஆயோக், யுஎன்டிபி இந்தியா ஆகியவை கூட்டு முயற்சியில் புதிய கண்டுபிடிப்புகளுக்கு ஆய்வு உதவித்தொகை வழங்கும் திட்டத்தை தொடங்கியுள்ளன
“அறிவியலில் மகளிர் மற்றும், இளம் பெண்களின் சர்வதேச தினத்தை” குறிக்கும் வகையில் அடல் புதிய கண்டுபிடிப்பு இயக்கம், நித்தி ஆயோக், யுஎன்டிபி இந்தியா ஆகியவை கூட்டு முயற்சியில் புதிய கண்டுபிடிப்புகளுக்கு ஆய்வு உதவித் தொகை வழங்கும் திட்டத்தை இன்று தொடங்கின.
சமூக பிரச்சினைகளுக்கு தீர்வு காண்பதற்கான ஆய்வுகள் அடிப்படையில் நீடித்த வளர்ச்சி குறித்து, கவனம் செலுத்தும் தங்களின் தொழில்துறையை நிறுவ, இளைஞர்களுக்கு இந்த உதவித் தொகை வழங்கப்படுகிறது.
கூட்டு முயற்சியில் புதிய கண்டுபிடிப்பாளர்களின் சமூகப் பொருளாதாரப் பின்னணியை கருதாமல், ஓராண்டு காலத்திற்கு இந்த உதவித் தொகை திட்டம் செயல்படுத்தப்படும். செயல்பாட்டு வசதிகள், இணைந்து பணியாற்றுவதற்கான இடம், பரிசோதனைக் கூடங்கள், ஆற்றல்மிக்க வணிக தொடர்புகள் போன்றவற்றுக்கு பொருத்தமான ஆதாரங்களை வழங்குவதன் மூலம், புதிய கண்டுபிடிப்புகளில் இளைஞர்களை இந்த திட்டம் வளர்த்தெடுக்கும்.
இந்த திட்டத்தின் தொடக்க நிகழ்ச்சியில் பேசிய நித்தி ஆயோகின் துணைத் தலைவர் டாக்டர் ராஜீவ் குமார், அதிகப்படியான பொறுமையும், ஆர்வமும் தேவைப்படும் கூட்டு முயற்சியிலான புதிய கண்டுபிடிப்பு திட்டங்களுடன் தொடர்புடைய அனைவரும் இதனை மகத்தான வெற்றிபெறச் செய்ய வேண்டும் என்று கூறினார்.
இந்த திட்டத்தை நித்தி ஆயோகின் தலைமை நிர்வாக அதிகாரி திரு அமிதாப் கான் தொடங்கி வைத்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797605
இந்திய போட்டிகள் ஆணையம்
இந்தியா அட்வான்டேஜ் ஃபண்ட் நிறுவனமும், டைனமிக் இந்தியா ஃபண்ட் நிறுவனமும், திரிசூல் நிறுவனமும் மேக்னா ஜெனரல் நிறுவனத்தின் பங்குகளை வாங்க சிசிஐ ஒப்புதல்
மேக்னா எச்டிஐ ஜெனரல் நிறுவனத்தின் பங்கு முதலீட்டை, இந்தியா அட்வான்டேஜ் ஃபண்ட் நிறுவனமும் மற்றும் டைனமிக் இந்தியா ஃபண்ட் நிறுவனமும் சிறப்பு அமைப்பு வாயிலாக வாங்கவும், என்எச்பிஇஏ திரிசூல் ஹோல்டிங் நிறுவனம் பங்கு முதலீட்டை வாங்கவும், கையகப்படுத்தவும் இந்திய போட்டி நிறுவனம்  ஒப்புதல் அளித்துள்ளது. இது தொடர்பான விரிவான ஆணையை சிசிஐ வெளியிடவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1728134
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் ஸ்வநிதி திட்டம் நீட்டிப்பு
பிரதமரின் வீதியோர வியாபாரிகளுக்கான தற்சார்பு நிதி  திட்டத்தை 2022 மார்ச் மாதத்திற்கு அப்பாலும் மத்திய அரசு நீட்டித்துள்ளது.
அதன்படி, 2024 டிசம்பர் மாதம் வரை கடன் வழங்கலாம்.
முதலாவது கடன் ரூ.10,000 இரண்டாவது கடன் ரூ.20,000 பெற்ற நிலையில் கூடுதலாக மூன்றாவது கடன் ரூ.50,000 வரை வழங்கும் முறை அறிமுகம்.
நாடு முழுவதும் பிரதமரின் ஸ்வநிதி திட்டத்தின் அனைத்து பயனாளிகளுக்குமான ஸ்வநிதி சம்ரிதி அம்சம் நீட்டிப்பு.
2022 நவம்பர் 30ம் தேதி நிலவரப்படி, 31.73 லட்சம் வீதியோர வியாபாரிகள், முதல் கடன் தொகையை பெற்றுள்ளனர். இதில் 5.81 லட்சம் பேர், ரூ.20,000 இரண்டாவது கடனைப் பெற்றுள்ளனர். இதில் 6,926 பேர் ரூ.50,000 என்னும் மூன்றாவது கடனைப் பெற்றுள்ளனர்.
2024 டிசம்பர் மாதத்திற்குள் பிரதமரின் ஸ்வநிதி திட்டத்தின் கீழ் 42,00,000 வீதியோர வியாபாரிகள் பயன்களைப் பெற உள்ளனர்.
மக்களவையில், இத்தகவலை மத்திய வீட்டு வசதி மற்றும் நகர்ப்புற விவகாரத்துறை இணை அமைச்சர் திரு கவுசல் கிஷோர் எழுத்து மூலம் அளித்த பதிலில் கூறியுள்ளார்.
சட்டம் மற்றும் நீதித்துறை அமைச்சகம்
அதிகளவில் வேலைவாய்ப்புகளை உருவாக்க வேண்டும் என்ற பிரதமரின் நோக்கத்தை அடைவதற்கு நாடு முழுவதிலும் 45 இடங்களில் பணி நியமனம் வழங்கும் மாபெரும் திட்டம் செயலாக்கம்
பணி நியமனம் வழங்கும் மாபெரும் திட்டத்தின்கீழ், இரண்டாம் கட்டமாக 71,000 பேருக்கு காணொலி காட்சி மூலம் பிரதமர் திரு.நரேந்திர மோடி பணி நியமன ஆணைகளை வழங்கினார். இந்த திட்டத்தின்கீழ், நாடு முழுவதிலும் 45 இடங்களில், தகுதி வாய்ந்தவர்களுக்கு பணி நியமன ஆணைகள் வழங்கப்பட்டது.
புதுதில்லியில் உள்ள மத்திய ரிசர்வ் போலீஸ் படை அலுவலகத்தில் நடைபெற்ற பணி நியமன ஆணைகள் வழங்கும் மாபெரும் திட்டத்தின் கீழ், மத்திய சட்டம் மற்றும் நீதித்துறை இணையமைச்சர் திரு.எஸ்.பி.சிங் பாகல் பணி நியமன ஆணைகளை வழங்கினார்.
அந்த நிகழ்வில் மத்திய இணையமைச்சர் பேசும்போது, “பிரதமர் திரு.நரேந்திர மோடியின் சீரிய தலைமையின் கீழ், பணி நியமனம் வழங்கும் மாபெரும் திட்டம் வெற்றிகரமாக செயல்பட்டு வருகிறது என்றார்.
நம் நாட்டிற்கு சேவை செய்வதற்காக உங்களுக்கு மிகச்சிறந்த வாய்ப்பு கிடைத்துள்ளது. அதனை நன்கு பயன்படுத்தி உயர் பதவிகளில் அமர்ந்து நாட்டின் வளர்ச்சிக்கு உறுதுணையாக இருக்க வேண்டும் என்றார்.
இந்த நிகழ்வில் 224 தகுதி வாய்ந்த நபர்கள் இடம்பெற்றிருந்தனர். தகுதி வாய்ந்த நபர்கள் தேர்ந்தெடுக்கப்பட்டு பாதுகாப்பு, நிதி, கல்வி, சுகாதாரம், ரயில்வே, உள்துறை, மின்சாரம் மற்றும் நீர் ஆதாரம் போன்ற துறைகளில் பணியமர்த்தப்படுவார்கள்.
பிரதமர் அலுவலகம்
பெங்களூருவில் 108 மீட்டர் உயரம் கொண்ட திரு நடபிரபு கெம்பேகவுடாவின் வெண்கலச் சிலையை பிரதமர் திறந்து வைத்தார்
பெங்களூருவில் திரு நடபிரபு கெம்பேகவுடாவின் 108 மீட்டர் உயரமுள்ள வெண்கலச் சிலையை பிரதமர் திரு நரேந்திர மோடி இன்று திறந்து வைத்தார். சிலைக்கு பிரதமர் மலர் தூவி மரியாதை செலுத்தினார். அதன் அருகில் மரக்கன்று ஒன்றையும் நட்டார்.
பெங்களூரு நகரத்தை உருவாக்கிய நடபிரபு கெம்பேகவுடாவின் பங்களிப்பை நினைவுகூரும் வகையில் இந்த சிலை நிர்மாணிக்கப்பட்டுள்ளது. ஒற்றுமை சிலை புகழ் ராம் வி சுதார் இதனை வடிவமைத்து, 98 டன் வெண்கலம் மற்றும் 120 டன் எஃகு மூலம் இந்த சிலை உருவாக்கப்பட்டுள்ளது.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“பெங்களூருவை உருவாக்குவதில் திரு நடபிரபு கெம்பேகவுடாவின் பங்கு ஈடு இணையற்றது. எல்லாவற்றுக்கும் மேலாக மக்களின் நலனை எப்போதும் முன்னிறுத்திய தொலைநோக்கு பார்வையாளராக அவர் நினைவுகூரப்படுகிறார். பெங்களூரில் ‘செழிப்பின் சிலை’யை திறத்து வைத்ததில் பெருமை அடைகிறேன்’’.
இந்த நிகழ்ச்சியில், பிரதமருடன் கர்நாடக முதலமைச்சர் திரு பசவராஜ் பொம்மை, கர்நாடக ஆளுநர் திரு தாவர் சந்த் கெலாட், மத்திய அமைச்சர் பிரஹலாத் ஜோஷி உள்ளிட்டோர் கலந்து கொண்டனர்.
அறிவியல் மற்றும் தொழில்நுட்பத்துறை
மருத்துவத் துறையில் இந்தியா மற்றும் அமெரிக்கா இடையே நிறுவனங்கள்-இடை ஒப்பந்தத்திற்கு மத்திய அமைச்சரவை ஒப்புதல்
மறுசீரமைப்பு மருத்துவம் மற்றும் 3டி பயோ பிரிண்டிங், புதிய தொழில்நுட்பங்கள், அறிவியல் ஆலோசனைகள் / தகவல்கள் மற்றும் தொழில்நுட்பங்கள் பரிமாற்றம், அறிவியல் உள்கட்டமைப்பை இணைந்து பயன்படுத்துவது ஆகிய துறைகளில் இந்தியா மற்றும் அமெரிக்கா இடையேயான நிறுவனங்கள்-இடை ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது.
விண்வெளித்துறை
2022 ஜூன் 30 அன்று பிஸ்எல்வி-சி-53 செலுத்தப்பட்டதாகவும் இதில் 3 சிங்கப்பூர் செயற்கைக் கோள்கள் அனுப்பப்பட்டதை அடுத்து 2022 சர்வதேச வாடிக்கையாளர் இயக்கத்திற்கு அர்ப்பணிக்கப் பட்டதாகவும் மத்திய அமைச்சர் டாக்டர் ஜிதேந்திர சிங் கூறியுள்ளார்
2022 ஜூன் 30 அன்று பிஸ்எல்வி-சி-53 செலுத்தப்பட்டதாகவும் இதில் 3 சிங்கப்பூர் செயற்கைக் கோள்கள் அனுப்பப்பட்டதை அடுத்து 2022 சர்வதேச வாடிக்கையாளர் இயக்கத்திற்கு அர்ப்பணிக்கப் பட்டதாகவும் மத்திய அறிவியல் தொழில்நுட்பத் துறை இணையமைச்சர் , பிரதமர் அலுவலகம், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
விண்வெளித் துறையின் நிர்வாகக் கட்டுப்பாட்டில் செயல்படும் மத்திய அரசின் தொழில் துறை நிறுவனமான நியூஸ்பேஸ் இந்தியா லிமிடெட்  இதன்மூலம் அந்நியச் செலாவணியை ஈட்டும் திறனை பெற்றுள்ளது. வெற்றிகரமான ஒவ்வொரு செலுத்தல் மூலமும் இந்தியாவில் தயாரிக்கப்பட்ட செலுத்து வாகனத்தின் போட்டித்திறன் சர்வதேச சந்தையில் அதிகரித்து வருகிறது.
இஸ்ரோவின் வர்த்தகப் பிரிவுகள் பிஎஸ்எல்வி செலுத்து வாகனம் மூலம் 34 நாடுகளைச் சேர்ந்த 345 செயற்கைக் கோள்களை வெற்றிகரமாக விண்ணில் செலுத்தியுள்ளன. வெளிநாட்டு செயற்கைக் கோள்களை செலுத்தியதன் மூலம் 56 மில்லியன் அமெரிக்க டாலரும், 220 மில்லியன் யூரோவும் அந்நியச் செலாவணியாக ஈட்டப்பட்டுள்ளது.
மக்களவையில் கேள்வி ஒன்றுக்கு பதிலளித்த அமைச்சர் டாக்டர் ஜிதேந்திர சிங் இதனைத் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1845269
தேர்தல் ஆணையம்
ஆந்திரப்பிரதேசம் மற்றும் தெலங்கானா சட்ட மேலவை தேர்தல் ஒத்திவைப்பு
ஆந்திரப்பிரதேச சட்ட மேலவை உறுப்பினர்கள் 3 பேர், தெலங்கானா சட்ட மேலவை உறுப்பினர்கள் 6 பேரின் பதவிக்காலம் மே 31 மற்றும் ஜூன் 3 ஆம் தேதிகளில் முடிவடைகிறது.
மக்கள் பிரதிநிதித்துவ சட்டம் 1951-ன் 16வது பிரிவின் கீழ், காலியாகும் மேலவை உறுப்பினர் இடங்களுக்கு, பதவிக் காலம் முடியும் முன்பே, இரண்டாண்டுகளுக்கு ஒரு முறை நடத்தப்படும் தேர்தலை நடத்தி முடிக்க வேண்டும்.
இது குறித்து இன்று ஆய்வு செய்த தேர்தல் ஆணையம், கொவிட்-19 இரண்டாம் அலையின் காரணமாக, நிலைமை சீராகும் வரை ஆந்திரப் பிரதேசம் மற்றும் தெலங்கானாவின் சட்ட மேலவை தேர்தலை நடத்துவது சரியாக இருக்காது என முடிவு செய்தது.
இந்த விஷயத்தில், மாநிலங்களின் கருத்துக்கள், தேசிய மற்றும் மாநில பேரிடர் ஆணைய அதிகாரிகளின் கருத்துக்களை கேட்ட பின் உரிய நேரத்தில் தேர்தல் ஆணையம் முடிவெடுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718301
தொழிலாளர் மற்றும் வேலைவாய்ப்பு அமைச்சகம்
பாலூட்டும் தாய்மார்கள் வீட்டிலிருந்து பணியாற்றுவதை ஊக்கப்படுத்துமாறு மாநிலங்களுக்கு மத்திய அரசு அறிவுறுத்தல்
தற்போதைய கொவிட்-19 பெருந்தொற்றின் போது பணியாளர்களின், குறிப்பாக பாலூட்டும் தாய்மார்களின் நலனை பாதுகாக்கும் நடவடிக்கைகளில் ஒன்றாக, பாலூட்டும் தாய்மார்கள் வீட்டிலிருந்து பணியாற்றுவதை ஊக்கப்படுத்துமாறு அனைத்து மாநிலங்கள் மற்றும் யூனியன் பிரதேசங்களுக்கு மத்திய அரசு அறிவுறுத்தல் ஒன்றை வழங்கியுள்ளது. பேறுகால பலன்  சட்டம் 2017 பிரிவு 5-ன் கீழ் இந்த அனுமதி வழங்கப்பட வேண்டும்.
கொவிட்-19 பெருந்தொற்றின் போது பாலூட்டும் தாய்மார்கள் மற்றும் அவர்களது குழந்தைகள் பாதிப்புக்குள்ளாவதற்கான வாய்ப்புகள் அதிகம் என்பதை கருத்தில் கொண்டு, மேற்கண்ட அறிவுறுத்தலை அனைத்து மாநில அரசுகள் மற்றும் யூனியன் பிரதேசங்களுக்கு தொழிலாளர் மற்றும் வேலைவாய்ப்பு அமைச்சகம் வழங்கியுள்ளது.
பிரிவு 5 குறித்த விழிப்புணர்வை பெண் பணியாளர்கள் மற்றும் பணி வழங்குவோர் மத்தியில் ஏற்படுத்த நடவடிக்கைகளை எடுக்குமாறு மாநில அரசுகள் மற்றும் யூனியன் பிரதேசங்கள் கேட்டுக் கொள்ளப்பட்டுள்ளன. இந்த பிரிவின் படி, சாத்தியமுள்ள இடங்களில் எல்லாம் அதிகப்படியான பாலூட்டும் தாய்மார்கள் குழந்தை பிறந்து குறைந்தபட்சம் ஒரு வருடம் வரை வீட்டிலிருந்தே பணியாற்ற ஊக்கப்படுத்துமாறு நிறுவனங்களுக்கு அறிவுறுத்தல்கள் வழங்கப்பட வேண்டும் என்று மாநில அரசுகள் மற்றும் யூனியன் பிரதேசங்கள் கேட்டுக் கொள்ளப்பட்டுள்ளன.
பாலூட்டும் தாய்மார்களை கொரோனாவிலிருந்து பாதுகாப்பதோடு, அவர்கள் தொடர்ந்து பணியில் இருக்கவும் இந்த நடவடிக்கை உதவும்.
பிரதமர் அலுவலகம்
பிரதமருடன் சர்வதேச தொலைத்தொடர்பு ஒன்றியத்தின் பொதுச் செயலாளர் டொரீன் போக்டன்-மார்ட்டின் சந்திப்பு
பிரதமர் திரு நரேந்திர மோடி, சர்வதேச தொலைத்தொடர்பு ஒன்றிய பொதுச் செயலாளர் டோரீன் போக்டன்-மார்ட்டினை சந்தித்தார். சிறப்பான, நீடித்த பூமி கிரகத்தை உருவாக்க டிஜிட்டல் தொழில்நுட்பத்தை மேம்பட்ட முறையில் பயன்படுத்துவது குறித்து அவர்கள் இருவரும் விரிவான விவாதங்களை நடத்தினர்.
திருமிகு டோரின் போக்டன்- மார்ட்டின் ட்விட்டருக்கு பதிலளித்து பிரதமர், வெளியிட்டுள்ள பதிவு வருமாறு;
"@ITUSecGen டோரீன் போக்டன்-மார்ட்டினை சந்தித்ததில் மகிழ்ச்சி. சிறப்பான, நீடித்த பூமி கிரகத்தை உருவாக்க டிஜிட்டல் தொழில்நுட்பத்தை பயன்படுத்துவது குறித்து நாங்கள் இருவரும் விரிவான விவாதங்களை நடத்தினோம்.
மத்திய அமைச்சரவை
முதலீடுகளை ஊக்குவிக்கவும், பாதுகாக்கவும் இந்தியா-வங்காள தேசம் இடையே மேற்கொள்ளப்பட்ட உடன்பாட்டுக்கான கூட்டு விளக்க குறிப்புகளுக்கு மத்திய அமைச்சரவை ஒப்புதல்
முதலீடுகளை ஊக்குவிக்கவும், பாதுகாக்கவும் இந்தியா – வங்காளதேசம் இடையே மேற்கொள்ளப்பட்ட உடன்பாடு குறித்த கூட்டு விளக்க குறிப்புகளுக்கு , பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் தெரிவிக்கப்பட்டது.
முதலீடுகளை ஊக்குவிக்கவும், பாதுகாக்கவும் இந்தியா – வங்காளதேசம் இடையே ஏற்கனவே உள்ள உடன்பாடுகளை தெளிவாக புரிந்துகொள்வதற்கு, கூட்டு விளக்க குறிப்புகள் உதவும். இந்த கூட்டு விளக்கக் குறிப்புகளில், பல்வேறு பிரிவுகளில் இருதரப்பும் இணைந்து ஏற்றுக் கொள்ளப்பட்ட விளக்கங்கள் இடம்பெற்றுள்ளன. அதாவது, முதலீட்டாளர் குறித்த வரையறை, முதலீடு குறித்த வரையறை, உடன்பாட்டில் இடம்பெறாத வரிவிதிப்பு வழிமுறைகள், சரியான மற்றும் சமத்துவமான முறையில் கையாள்தல் , தேசிய அளவில் கையாள்தல் , மிகவும் நெருக்கமான நாடுகளை  கையாள்தல், கையகப்படுத்துதல், அடிப்படையான பாதுகாப்பு நலன்கள், முதலீட்டாளர்களுக்கும், ஒப்பந்தம் மேற்கொண்டுள்ளவர்களுக்கும் இடையேயான பிரச்சினைகளுக்கு தீர்வுகாண்பது ஆகியவை குறித்த விளக்கங்கள் இடம்பெற்றிருக்கும்.
முதலீடுகளுக்கான உடன்பாட்டு வழிமுறைகளை வலுப்படுத்துவதில், கூட்டு விளக்க அறிக்கைகள் கூடுதல் பங்களிப்பை செய்யும். இருதரப்பு முதலீட்டு உடன்பாடுகளில் பிரச்சினைகள் அதிகரித்து வருவதால், தீர்ப்பாயங்களுக்கு செல்வதற்கு முன்னதாக, இதுபோன்ற அறிக்கைகளை வெளியிடுவது வலுவான நடவடிக்கைகளாக இருக்கும். இதுபோன்ற தீவிரமான நடவடிக்கைகளை அரசுகள் மேற்கொள்ளுவதன் மூலம், சமரசத் தீர்ப்பாயங்களால், உடன்பாட்டு வழிமுறைகளை அதிக அளவில் கணித்து செயல்பட முடியும்.
தொலைதொடர்பு மற்றும் தகவல் தொழில்நுட்ப அமைச்சகம்
கட்டாய சோதனையில் ஒழுங்குமுறை சிக்கல் அகற்றப்பட்டது - வணிகம் செய்வதை எளிதாக்குவதற்கான இன்னும் ஒரு நடவடிக்கை
குறிப்பிட்ட பொருட்களின்  கட்டாயப் பதிவுசெய்தலை மின்னணுவியல் மற்றும் தகவல் தொழில்நுட்ப அமைச்சகம் மேற்கொள்கிறது. மின்னணு மற்றும் தகவல் தொழில்நுட்பம்  ஆணை, 2012,-ன் கீழ் இது செய்யப்படுகிறது.
தொலைத்தொடர்புக்கு பயன்படுத்தக்கூடிய சாதனங்களுக்கு இந்தியத் தந்தி  விதிகள், 2017-ன் கீழ் 2017-ம் ஆண்டு செப்டம்பர் 5-ம் தேதி வெளியிடப்பட்ட ‘கட்டாய சோதனை மற்றும் தொலைத்தொடர்பு உபகரணங்களின் சான்றிதழ்’ தேவை என தொலைத்தொடர்புத் துறை குறிப்பிட்டுள்ளது.
தொழில்நுட்பம் அதிகரித்து வருவதால், ஸ்மார்ட் கடிகாரம், ஸ்மார்ட் புகைப்படக்கருவி போன்ற சில தயாரிப்புகள் தொடர்பான ஒழுங்குமுறைகள் ஒன்றுடன் ஒன்று கலந்துள்ளன. தொலைத்தொடர்புத் துறை மற்றும் மின்னணு மற்றும் தகவல் தொழில்நுட்பத் துறை அமைச்சகம் ஆகியவற்றின் அதிகார வரம்புகளை ஒன்று சேர்ப்பது தொடர்பாக தொழில் நிறுவனங்கள் மற்றும் தொழில் சங்கங்களிடமிருந்தும் பிரதிநிதித்துவம் பெறப்பட்டது.
தொலைத்தொடர்புத் துறை உடன் இதுதொடர்பாக மின்னணு மற்றும் தகவல் தொழில்நுட்பத் துறை அமைச்சகம் கலந்தாலோசித்து, ‘கட்டாய சோதனை மற்றும் தொலைத்தொடர்பு உபகரணங்களின் சான்றிதழ்' வரம்பிலிருந்து பின்வரும் தயாரிப்புகளுக்கு விலக்கு அளிக்க முடிவு செய்துள்ளது: -கைபேசி பயனர் உபகரணங்கள் / கைபேசிசர்வர்ஸ்மார்ட் கடிகாரம்ஸ்மார்ட் புகைப்படக் கருவிவிற்பனை மைய இயந்திரம்
பரவலாகப் பயன்படுத்தப்படும் இந்த தயாரிப்புகளின் மீதான விதிவிலக்குகள் இணக்கச் சுமையைக் குறைக்கவும் தொழில்துறையினர் தங்கள் தயாரிப்புகளை விரைவாக வெளிக்கொண்டு வருவதற்கும் இது உதவுவதோடு இறக்குமதி தாமதங்களையும் குறைக்கும்.
பிரதமர் திரு நரேந்திர மோடியின் தெளிவான மற்றும் எளிமைப்படுத்தப்பட்ட ஒழுங்குமுறை அமைப்புக்கான லட்சியத்தின் ஒரு பகுதியாக இந்த முயற்சி அமைந்துள்ளது. இந்த ஒழுங்குமுறை சீர்திருத்தம் மின்னணுவியல் உற்பத்தி நிறுவனங்களுக்கு வணிகம் செய்வதை எளிதாக்குவதோடு 1 டிரில்லியன் டாலர் டிஜிட்டல் பொருளாதாரமாக இந்தியாவை மாற்றுவதற்கு பங்களிக்கும்.
இது தொடர்பான அரசிதழ் அறிவிப்பு விரைவில் வெளியிடப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821530
ஊரக வளர்ச்சி அமைச்சகம்
தேசிய கிராமப்புற வாழ்வாதாரப் பணி சுய உதவிக்குழுவின் கட்டமைப்பு, நாட்டில் கொவிட்-19 நிலைமையை எதிர்கொள்கிறது
தேசிய கிராமப்புற வாழ்வாதாரத் திட்டத்தின்  கீழ் நாடு முழுவதும் உருவாக்கப்பட்ட சுமார் 63 லட்சம் சுய உதவிக்குழுக்களில்  கிட்டத்தட்ட 690 லட்சம் பெண் உறுப்பினர்கள் உற்சாகத்துடனும் அர்ப்பணிப்புடனும் தங்களை ஈடுபடுத்திக் கொண்டுள்ளனர். இவர்கள் கிராமப்புற வளர்ச்சி மேம்பாட்டு அமைச்சகத்தின் உதவியுடன், சமூக மட்டத்தில் பொருளாதார மற்றும் சமூகத்தேவைகளை நிவர்த்தி செய்வதில் பெரும் பங்களிப்பை செய்து வருகின்றனர். இந்த பெண்கள் வாழ்வாதாரப் பிரச்சினைகளை எதிர்கொள்ள விழிப்புணர்வை ஏற்படுத்துவதுடன் அதன் மூலம் சமூக மாற்றத்தையும் கொண்டு வருகின்றனர். மேலும் பல்வேறு ஆக்கபூர்வமான நடவடிக்கைகளில் ஈடுபட்டு வரும் இவர்கள் இயற்கைப் பேரழிவுகளின் போது ஒன்றிணைந்து செயல்படுகின்றனர். தற்போதைய நெருக்கடியின் போதும், சுய உதவிக்குழு உறுப்பினர்கள் COVID-19 இன் பரவலைக் கட்டுப்படுத்த தங்கள் சீரிய பங்களிப்பை வழங்குவதன் மூலம் சமூக வீரர்களாக உருவெடுத்துள்ளனர்.
நாடு முழுவதும் உள்ள சுய உதவிக்குழுக்களுக்கு இந்த கொரானா நோய்த் தொற்று குறித்து விழிப்புணர்வு தரப்பட்டதுடன், தனிப்பட்ட சுகாதாரம் பேணுதல், சமூக விலகலைக் கடைப்பிடித்தல் உள்ளிட்ட பல்வேறு அம்சங்கள் குறித்து சுகாதாரத் துறை அமைச்சகத்தால் உருவாக்கப்பட்ட ஒளி, ஒலி காட்சிகளும் , மற்றும் ஆலோசனைகளும் அனைத்து மாநில ஊராட்சிகளுக்கும்  அனுப்பப்பட்டது. இதுபோன்ற அனைத்துத் தகவல்களும், மாநில அரசாங்கத்தின் ஆலோசனைகளும் சமூகத்திற்கு தேவையான அனைத்து சரியான முன்னெச்சரிக்கைத் தகவல்களும் சுய உதவி குழுக்களின் வாயிலாக சென்றடைகிறதா என்பது உறுதி செய்யப்படுகிறது. மாநில கிராமப்புற மேம்பாட்டுத்துறை  ஊழியர்கள் மற்றும் சுய உதவிக்குழு உறுப்பினர்கள் தொலைபேசி அழைப்புகள், சுவர் எழுத்துக்கள், துண்டுப்பிரசுரங்கள் / நோட்டீஸ் போன்ற பல்வேறு வழிகளில் உள்ளூர் மக்களிடையே விழிப்புணர்வை ஏற்படுத்தி வருகின்றனர். சமூக ஊடகங்களும் இதற்காக பரவலாகப் பயன்படுத்தப்படுகின்றன.
சுய உதவிக்குழுக்களின் தன்னார்வலர்கள் சந்தைகள், ரேசன் கடைகள், உள்ளிட்ட மக்கள் அதிகம் கூடும் இடங்களில் தனிநபர் விலகலை அவர்கள் கடைப்பிடிப்பதை உறுதி செய்ய முக்கிய பங்கு வகிக்கின்றனர். தமிழ்நாட்டில் ஒவ்வொரு ரேசன் கடைகளிலும் இரண்டு சுய உதவிக்குழுக்களின் தன்னார்வலர்கள் நியமிக்கப்பட்டுள்ளனர். அவர்களுக்கு கையுறைகள், முகக்கவசம், மற்றும் கிருமி நாசினி மருந்து  ஆகியவை வழங்கப்படுவதுடன், வரிசையில் உள்ளவர்கள் போதுமான இடைவெளியை கடைப்பிடிக்கிறார்களா என்பதையும் அவர்கள் கண்காணிக்கின்றனர்.
•••••••
(
பிரதமர் அலுவலகம்
பிடிஐ செய்தி நிறுவனத்துக்கு பிரதமர் பேட்டி
பிரதமர் திரு. நரேந்திர மோடி பிடிஐ செய்தி நிறுவனத்திற்கு பேட்டி அளித்தார். ஆங்கில வடிவத்தில் அந்த முழு பேட்டியின் இணையதள இணைப்பை பிரதமர் தமது எக்ஸ் சமூக வலைதளப் பக்கத்தில் பகிர்ந்துள்ளார்.
இது தொடர்பாக பிரதமர் எக்ஸ் சமூக வலைதளப் பதிவில் கூறியிருப்பதாவது:
" பிடிஐ செய்தி நிறுவனத்துக்கு  நான் அளித்த நேர்காணல் இங்கு உள்ளது. இந்த நேர்காணலில் இந்தியாவின் ஜி 20 தலைமைத்துவம், உலகளாவிய தென்பகுதி நாடுகளுக்குக் குரல் கொடுக்கும் இந்தியாவின் முயற்சிகள், மக்களை மையமாகக் கொண்ட வளர்ச்சிக்கு முக்கியத்துவம் அளித்தல் மற்றும் பல அம்சங்கள் குறித்து எனது எண்ணங்களைப் பகிர்ந்து கொண்டுள்ளேன். https://www.ptinews.com/news/big-story/transcript-of-pti-s-exclusive-interview-with-prime-minister-narendra-modi/642493.html
இவ்வாறு பிரதமர் தமது பதிவில் கூறியுள்ளார்.
பிரதமர் அலுவலகம்
ஓணம் பண்டிகையையொட்டி பிரதமர் திரு.நரேந்திரமோடி கேரள மக்களுடன் தமது ஒருமைப்பாட்டை வெளிப்படுத்தியிருக்கிறார்
ஓணம் பண்டிகையையொட்டி பிரதமர் திரு.நரேந்திரமோடி கேரள மக்களுடன் தமது ஒருமைப்பாட்டை வெளிப்படுத்தியிருக்கிறார்
“கடந்த சில நாட்களாக கேரள மக்கள் எதிர்கொண்டுள்ள துயரங்களிலிருந்து மீள்வதற்கு இந்த ஓணம் பண்டிகை அவர்களுக்கு கூடுதல் பலத்தை அளிக்கட்டும். கேரளாவுடன் ஒட்டுமொத்த தேசமும் தோளோடு, தோள் நிற்கிறது. அம்மாநில மக்களின் மகிழ்ச்சிக்கும், வளத்திற்கும் பிரார்த்தனை செய்கிறது.” என்று பிரதமர் வாழ்த்துச் செய்தியில் குறிப்பிட்டுள்ளார்.
அறிவியல் மற்றும் தொழில்நுட்பத்துறை
முதியோர்களுக்கான சுகாதார சேவைகளை வலுப்படுத்துவதற்கான வழிகள் குறித்து இந்தியா & ஐப்பான் ஆலோசனை
சர்வதேச முதியோர் தினத்தை முன்னிட்டு ஒருங்கிணைக்கப்பட்ட இணைய கருத்தரங்கு நிகழ்வில் முதியோர்களுக்கான சுகாதாரச்சேவைகளை வலுப்படுத்த இணைந்து பணியாற்றுதல் , முதிய வயது வரம்பை மறுபரிசீலனை செய்தல் மற்றும் அதற்கான ஆராய்ச்சி மற்றும் செயல்விளக்கம், செயல்படுத்துதலுக்கான வழிகள் குறித்து இந்தியா, ஜப்பான் இருநாடுகளின் வல்லுநர்கள் ஆலோசனை மேற்கொண்டனர்.
புதுதில்லியில் உள்ள எய்ம்ஸ் மருத்துவமனையின் முதியோருக்கான தேசிய மையத்தின் முன்னாள் டீன் நோடல் அதிகாரியும், முதியோருக்கான மருத்துவதுறையின் முன்னாள் பேராசிரியர் மற்றும் தலைவருமான ஏ.பி.டே கூறுகையில், முதியோருக்கான சுகாதாரச் சேவைக்கான தேசிய திட்டம், அயுஷ்மான் பாரத் மற்றும் உலக சுகாதார நிறுவனத்தின் நீண்டகால சுகாதார மரபுகளை அமல்படுத்துதல் ஆகியவற்றை விரிவாக்கும் முயற்சிகள் முதியோர்களின் சுகாதார சேவைகளை வலுப்படுத்த உதவியாக இருக்கும் என்றார்.
இந்திய அரசின் அறிவியல் மற்றும் தொழில்நுட்பத்துறையின் சார்பில், 2020ம் ஆண்டின் அக்டோபர் 1-ம் தேதியை சர்வதேச முதியோர் தினமாக கொண்டாடும் வகையில் ஜப்பான் அரசின் பொருளாதாரம், வர்த்தகம் மற்றும்தொழில்துறை அமைச்சகம், டோக்கியோவில் உள்ள இந்திய தூதரகம் ஆகியவற்றோடு இணைந்து சர்வதேச முதியோர் தினத்தின் இந்தியா-ஜப்பான் கொண்டாட்டங்கள் என்ற இணைய கருத்தரங்கு ஒருங்கிணைக்கப்பட்டது. ஜப்பானுக்கான இந்திய தூதர் திரு.எஸ்.கே.வர்மா இதனை தொடங்கி வைத்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1661362